[{"text_idx": "#000001", "text": "Developing the future workforce of Wales"}, {"text_idx": "#000005", "text": "Mae prentisiaethau Cymraeg a dwyieithog yn hollbwysig er mwyn hybu\u2019r iaith ledled Cymru, yn o\u0302l y prentis trydanwr, Ifan Wyn Phillips."}, {"text_idx": "#000012", "text": "\u201cRwy\u2019n mwynhau helpu i hyrwyddo prentisiaethau Cymraeg a dwyieithog ac roedd yn braf cael gwobr gan y Coleg Cymraeg Cenedlaethol am fy ngwaith,\u201d meddai."}, {"text_idx": "#000015", "text": "Ifan yw\u2019r drydedd genhedlaeth i weithio ym musnes y teulu, cwmni contractwyr trydan D. E. Phillips a\u2019i Feibion, a sefydlwyd yn Sir Benfro gan ei dad-cu. Mae\u2019n gweithio ar dai, busnesau a ffermydd."}, {"text_idx": "#000016", "text": "Dewisodd wneud prentisiaeth er mwyn ymuno a\u0302 busnes y teulu gan nad oedd y brifysgol yn apelio ato. \u201cMae\u2019n well gen i weithio a\u0302 fy nwylo ac mae\u2019r brentisiaeth yn gyfle i weithio, dysgu ac ennill cyflog,\u201d esboniodd."}, {"text_idx": "#000022", "text": "Dywedodd Elin Williams, o\u2019r Coleg Cymraeg Cenedlaethol: \u201cDyma\u2019r drydedd flwyddyn o\u2019r bron i ni benodi llysgenhadon ar gyfer y sector prentisiaethau. Credwn ei bod yn ffordd ardderchog o ddangos i bobl y gallwch barhau i ddysgu\u2019n ddwyieithog trwy wneud prentisiaeth."}, {"text_idx": "#000025", "text": "Os hoffech wybod mwy am gyfleoedd ar gyfer prentisiaethau, ewch i Gyrfa Cymru gyrfacymru.llyw.cymru/prentisiaethau neu ffoniwch 0800 028 4844."}]